ટોમસને આ વાત ખૂબ જ ગમી ગઈ. પત્ની મળવાની સાથોસાથ, સમાજમાં એક માનભર્યું સ્થાન પણ મળતાં એનો આત્મવિશ્વાસ વધી ગયો. પશ્ચિમી સભ્યતામાં જેની ભાગ્યે જ કલ્પના થઈ શકે એવી જવાબદારી અને મહત્તા, ફિલિપાઇન્સના એક ઉત્તમ ઘરનોકરને મળી રહી હતી! એક રસોયો, પાકશાસ્ત્રી, મુખ્યસહાયક અને અત્યંત વિશ્વાસુ મદદનીશ, આ બધાનું એક ઉત્તમ સંયોજન હતો એ! અને એને અનુરૂપ સ્થાન પણ એને મળી રહ્યું હતું. અને છતાં ટોમસ આથી પણ વધારે કદરનો હકદાર હતો, અને અમારા વ્યવસાયમાંની આ ભાગીદારી દ્વારા એના જીવનમાં એક નવી શરૂઆત થઈ રહી હતી!